cyanic-selkie/wikianc huggingface dataset:
Џастин Тимберлејк
Животопис
Родителите на Тимберлејк се развеле во 1985 година,но и двајцата се имаат преженето.Неговата мајка, која сега раководи компанија за забава наречена “Само во време Забава”, премажена е со Пол Харлес, банкар, кога нејзиниот син бил пет години. Неговиот татко, директор на хорот во баптистичката црква, има две деца, Џонатан (роден во 1993 г.) и Роберт Стивен (роден на 14 август 1998 г.) од неговиот втор брак со Лиза Пери.Полусестрата на Тимберлејк, Лора Кетрин, починала кратко време по раѓањето на 14 мај 1997 година, а се споменува во неговитe признанија во албумот на ‘N SYNC како "Мојот Ангел на небото". Тимберлејк израснал во Шелби Гора, од средна класа на предградието меѓу Мемфис и Милингтон. Неговиот прв обид во пејачката кариера биле песни од кантри музика на Потрга по ѕвезда таму познат како Џастин Рандал. Во 1993 година, Тимберлејк се приклучи на глумечката екипа на Клубот на Мики Маус.Неговите глумечки колеги кои се вклучени во шоуто се идната девојка и поп ѕвезда Бритни Спирс, Кристина Агилера, и неговиот колега од бендот Џеј Си Чезес. Шоуто заврши во 1994 година, но доцна во 1995 година Тимберлејк го побара Часез да биде член на машката група организирана од менаџерот на бендот Лу Перлмен кои на крајот станаа 'N Sync.
*1995-2002: 'N Sync
'N Sync
Тимберлејк и Џеј Си Часез беа два водечки гласови на ‘N Sync популарната група во 1990-тите.Групата е формирана во 1995 година,а ја започна својата кариера во 1996 година, во Европа.Таа стана голем хит во САД во 1998 година со пуштањето на својот деби албум *NSYNC, каде се продадоа 11 милиони копии. Во албумот се вклучени голем број на хит синглови, меѓу кои и "Tearin ' up my heart".Наредните две години, поттикнати од сличните подобрувања со Backstreet Boys, 'N Sync се вмеша во долга легална борба со менаџерот Лу Перлмен. На крајот бендот потпиша договор со Jive Records. Во март 2000 година, 'N Sync го објави долгоочекуваниот албум, No Strings Attached, кој стана најбрзо продаван албум на сите времиња со 2,4 милиони продадени примероци во првата недела а во продукција со број 1 хитот "It’s Gonna Be Me”. Објавувањето беше проследено со третиот албум на бендот, Celebrity, кој беше втор по ред најбрзо продаден албум на сите времиња. Во 2002 година, по завршувањето на турнејата со Celebrity и објавувањето на песната “Girlfriend” (третиот сингл од албумот Celebrity) групата одлучи да “одмори” малку, така што Тимберлејк почна да работи на својот прв соло албум.По некое време групата се распадна. Во кариерата на групата, ‘N Sync беше меѓународно позната по настапите на доделувањето на оскари на Олимписките игри, и на Супер Боул, како и продажба на повеќе од 50 милиони примероци во светот, таа стана трето место од најдобро продаваниот бенд во историјата.
Како член на ‘N Sync, Тимберлејк се разви како голема славна личност и музичар, бидејќи тој беше писател и соавтор на сите три синглови од Celebrity. Возвишувањето на неговиот статус како славна ѕвезда и општото опаѓање на популарноста на бендот доведе до распаѓање на ‘N Sync. Членот на групата Ленс Бас изјави дека тој верува дека групата е распадната, и отворено го критикува Тимберлејк за постапките во неговиот мемоар “Out of Sync”. Од друга страна, Крис Керкпатрик во август 2008 година, се надеваше на останатите пет членови од бендот и веруваше дека ќе има повторно обединување на групата. Тој го повтори тоа мислење во октомври 2009 година.Во септември 2008 година, Бас, исто така, направи помирувачки коментари.
*2002-04:Justified и Супер Боул
Во август 2002 година, по неколку месеци на снимањето на неговиот деби соло албум Justified, Тимберлејк го изведе во 2002 година на MTV Видео музички награди. Тој го промовираше неговиот прв сингл "Like I Love You", една мала танцова песна произведена од The Neptunes. Песната достигна број 11 на Ранг листата 100. По синглот, Тимберлејк на 5 ноември 2002 година го издаде албумот Justified. На албумот се продадоа помалку копии отколку од претходните на 'N Sync. Тој дебитираше на второто место од Билборд 200 листата, продавајќи 439.000 копии во првата недела од продажбата. Всушност се продадоа повеќе од три милиони копии во САД и повеќе од седум милиони примероци во светот. Албумот исто така, доби позитивна критика, благодарение на големото R & B влијание обезбедено од хип-хоп продуцентите на Нептунс и Тимбаленд. Тој ги направи хитовите во текот на крајот на 2002 и 2003 година, вклучувајќи ги и најдобрите десет синглови "Cry Me A River" и "Rock Your Body". На крајот од 2003 година, Тимберлејк сними песна со наслов "I’m Lovin 'It". Таа била употребувана од страна на Mc Donald’s како тема на нејзините "I’m Lovin 'It", кампања. На договорот со McDonald's Тимберлејк заработи околу 6.000.000 $ а турнејата насловена како Justified и Lovin 'It беше вклучена во договорот. Тимберлејк беше вклучен и во песната на Нели “Work It”, која беше ремикс и е вклучена во 2003 ремикс албум на Нели. За време на полувремето од шоуто на Супер Боул XXXVIII која се емитувала на Си-Би-Ес телевизиската мрежата во февруари 2004 година, Тимберлејк врши изведба со Џенет Џексон пред публика од повеќе од 140 милиони гледачи. На крајот од изведбата, при завршетокот на песната, Тимберлејк искинува еден дел од црно кожениот костим на Џенет Џексон кој е “ преродбен костум” кое претставувало еден дел од изведбата на песна. Џенет Џексон и Тимберлејк потврдија дека тоа го планирале самостојно без да информираат некој а особено не камерите на Си-Би-Ес.Дел од костимот беше одвоен, и градите на Џексон беа кратко изложени. Тимберлејк се извини за инцидентот, наведувајќи : "жал ми е ако некој е навреден од “гардероба дефектот” за време на полувременската изведба на Супер Боул...." Фразата " гардероба дефект" оттогаш се користи од страна на медиумите да се зборува за инцидентот и влезе во поп културата. Како резултат на контроверзноста, на Тимберлејк и Џексон им се заканија со исклучување од Греми наградите 2004, освен ако тие не се согласат да се извинат пред екранот за настанот.Тимберлејк издаде напишано извинување кое го прифатија и му дадоа да присуствува на Греми наградите.Така,тој добил две Греми награди таа ноќ (награда за Најдобар Поп вокален албум за Justified и награда за Изведба на најдобар машки поп вокал за "Cry Me a River"). Тој исто така бил номиниран за Албум на годината за Justified, и Најдобра песна на годината за "Cry me a River", исто така добил Најдобра Рап изведба за песната "Where Is the Love?" со Блек Ајд Пис.Во 2004 година американскиот судија за музички идол Симон Ковел во списание “People” го опиша Тимберлејк како "единственото бело дете кое се обиде да глуми црнец во текот на последните неколку години".
2004-2006: соработка и глума
По контроверзноста во Супер Боул, Тимберлејк ја остави неговата музичка кариера во мирување за да глуми во неколку филмови, така што глумеше во неколку играни филмови пред својата музичка кариера. Првата улога ја презеде во тоа време каде играше како новинар во трилерот ”Edison Force”, кој беше снимен во 2004 година а се емитуваше на 18 јули 2006 година.Тој исто така се појави во филмовите “Alpha Dog”, “Black Snake Moan”, “Southland Tales” на Ричард Кели, и го глумеше гласот на принцот Арти Пендрагон во анимираниот филм “Shrek the third”, објавен на 18 мај 2007 година.Се појави и како младиот Елтон Џон, во спотот на Џон за песната "This Train Don’t Stop There". Тимберлејк го зедоа предвид да ја игра улогата на Роџер Дејвис во филмската верзија на рок мjузикалот Rent, но режисерот Крис Колумбус инсистираше на тоа дека само оригиналните членови на Broadway можат да го пренесат вистинското значење на Rent.
Тој продолжи да сними со други изведувачи. По номинираната песна "Where Is the Love?", тој повторно соработуваше со Блек Ајд Пис во песната "My style" од нивниот албум Monkey Business во 2005 година.При снимањето на песната "Signs" со Снуп Дог во 2005 година, Тимберлејк откри лоша состојба на грлото. Ситни израстоци му беа отстранети од неговото грло, во операцијата на 5 мај 2005 година.Тој беше советуван да не пее или зборува гласно за најмалку неколку месеци.Во летото 2005 година, Тимберлејк ја започна својата сопствена издавачка куќа, JayTee Records.
Тимберлејк имаше кратка појава во спотот за песната "Promiscuous" со Нели Фуртадо и Тимбаленд објавена на 3 мај 2006 година.
2006-07: FutureSex / LoveSounds
Во февруари 2008 година, на Тимберлејк му беа доделена две Греми награди. На церемонијата за 50-тите Греми награди, Тимберлејк ја освои наградата за Најдобра машка изведба за песната “ What Goes Around … Comes Around", а награда за Најдобро снимена денс песна "LoveStoned / I Think She Knows".
2007-10
Во април 2007 година, Тимберлејк беше виден како влегуваат во некое студио во Лондон со Мадона, па се потврдуваат гласините дека тој бил во соработка со неа.Песната "4 Minutes", прво беше одиграна од страна на Тимбаленд на Џингл Бал во Филаделфија на 17 декември 2007 година.Кога песната “4 Minutes” беше објавена на 17 март 2008 година беше разоткриено дека таа станала дует помеѓу Тимберлејк и Мадона, а со придружен вокал на Тимбаленд. Синглот стана дел од единаесеттиот студиски албум на Мадона Хард Кенди, во кој се вклучени уште четири други напишани песни во соработка со Тимберлејк. Синглот беше меѓународен хит, и се најде на врвот на топ листите во повеќе од 21 земји во светот. Тимберлејк исто така се појавува и во видео записот, кој е во режија на Џонас и Франсоа. На 30 март 2008 година, Тимберлејк се појавува на изведба за песната на Мадона во Хард Кенди Промо шоу во Розленд Балрум,Њујорк.На 6 ноември 2008, Тимберлејк исто така ја изведува песната со Мадона во станица на Лос Анџелес од нејзината Sticky & Sweet турнеја.
Околу јуни 2007 Тимберлејк беше пишувач, издавач и обезбеди вокали за песните "Nite Runner" и "Falling Down" за албумот на Дуран Дуран Red Carpet Massacre, објавен на 13 ноември 2007 година."Falling Down" како сингл пак бил издаден во Велика Британија на претходниот ден.
Тимберлејк исто така,се појавува и во третиот албум на 50 Cent наречен Curtis во 2007 година. Тимберлејк заедно со Тимбаленд се појавува и во песната наречена "Ayo Technology", која беше четвртиот сингл од албумот. Исто така, друга негова соработка беше и појавувањето со Лил Вејн за неговиот албум Tha Carter III со Нели Фуртадо и Тимбаленд.
Со завршувањето на FutureSex / LoveSounds турнејата низ Австралија и Средниот Исток, во ноември 2007 година Тимберлејк продолжи со неговата филмска кариера. Реализираните проекти на Тимберлејк во текот на почетокот на 2008 година беа глумењето улоги во комедијата на Мајк Маерс, "The Love Guru” ( објавена 20 јуни 2008 година) и драмата на Мајк Мередит “The Open Way” (објавена 28 август 2009 година). Во март 2008 година беше најавено дека тој бил бил извршен продуцент во преработката на американскиот хит “Peruvian” за комедијата ”My Problem with Women” за Ен-Би-Си.
На 20 ноември 2008, телевизијата TV Guide објавија дека следниот сингл на Тимберлејк "Follow My Lead", што исто така вклучува вокали од Тимберлејк и поранешниот YouTube ѕвезда Есми Дентерс, ќе бидат достапни за симнување ексклузивно преку MySpace. Сите приходи ќе одат за Психијатриската болница за деца, една добротворна организација посветена за подобрување на педијатриската нега за болните деца.
Во 2008 година соработката меѓу Тимберлејк и T.I за песната "Dead and Gone" беше промовирана за шестиот студиски албум на TI, Paper Trail, која била издадена како четврти сингл доцна во 2009 година. Во ноември 2008 година, беше потврдено дека Тимберлејк ќе биде гостин и произведувач на некои песни на R & B и поп-пејачката Сиара за претстојниот албум Fantasy Ride закажан за 5 мај 2009. Тимберлејк учествува и во вториот видео сингл на Сиара "Love Sex Magic", кој e снимен на 20 февруари 2009 година.Синглот стана светски хит, достигнувајќи за најдобрите први десет хитови а во неколку земји стана и број еден хит вклучувајќи го Тајван, Индија и Турција. Синглот беше номиниран за Најдобра поп-соработка со вокал на 52те Греми награди.
Тимберлејк и неговата тим продукција на The Y’s, заедно со Мајк Елизодо ја изработија и напишаа песната "Don’t Let Me Down" за вториот студиски албум на Леона Левис, Echo, објавени (во САД) на 17 ноември 2009 година. Тимберлејк е пишувач и изведувач на третиот сингл "Carry Out" од албумот Shock Value II на Тимбаленд објавен на 1 декември 2009 година.
Тимберлејк се појави на МТV Видео Музички Награди на 12 септември 2010 година.
Друго
При крајот на 2002 година, Тимберлејк беше првата личност која се појави на Punk'd на "Слатка камера" еден вид на шоу создадено од Ештон Кечер каде ги исмејува познатите личности.Тимберлејк, кој плачеше за време на епизодата, подоцна призна дека бил под влијание на марихуана кога бил наместен (измајтапиран). Три епизоди подоцна, тој ја намести Кели Озборн да биде "punk'd" (измајтапирана).Но тој направи Тимберлејк да биде еден од првите славни личности кој беше често покажуван на шоуто.Како резултат на тоа Тимберлејк подоцна го исмеја Ештон Кечер и неговото шоу Punk'd како маскиран во една епизода од емисијата Saturday Night Live на телевизијата Ен-Би-Си во 2003 година.
Тимберлејк беше водител на многу музички настани, вклучувајќи ги и Европските MTV Музички награди во 2006 година. На 16 декември 2006 година, Тимберлејк беше водител на шоуто Saturday Night Live,каде имаше двојна должност, како водител и музички гостин по вторпат. Во текот на ова гостување, тој и Енди Самберг ја изведоа R & B сатиричната песна насловена "Dick in a Box", која што некои радио станици ја емитуваа како неофицијален сингл од Тимберлејк и стана еден од најгледаните видеа на Ју Тјуб. На 9 мај 2009 година, тој уште еднаш се појавува во Saturday Night Live- Digital Short во квазипродолжението на "Dick in Box" насловено "Motherlover" заедно со Самберг, Сузан Сарандон и Патриција Кларксон. На 2 март 2009 година Тимберлејк се појавува како гостин на дебито на Џими Фелон “Late Night with Jimmy Fallon”.
Во 2004 година, познатото шоу Еј-Би-Ес (ABC), го ангажира Тимберлејк да напише песна за NBA пренос.
Тимберлејк е главен продуцент на MTV реалните серии "The Phone", чија премиера e на 21 април 2009 година. Според списанието “People”, серијата "ги засегнува натпреварувачите дури до состојба да им запре срцето при авантурната акција која е достојна за еден летен бестселер. Во епизодите кои траат шест часа, мистериозен странец се јавува по телефон и поканува четворица странци кои би играле во опасната игра. Ако тие прифатат, се парираат во два тима и се осмелуваат да вршат физички и ментални предизвици кои потсетуваат на носталгичноста кај филмовите со Мет Дејмон ”The Bourne Identity” или ”Eagle Eye” со Shia LaBeouf.”
Бизнис
Тимберлејк е во сопственост на три ресторани во САД кои се доста славни и тоа “Chi” кој е отворен во 2003 година во Западен Холивуд,Калифорнија и "Destino" и "Southern Hospitalty" во Њујорк кои се отворени во 2006 и 2007 година.Тој исто така има и свој бренд на текила наречена “901” чие име доаѓа од повикувачкиот код на еден дел од родниот град Мемфис. Во 2005 година, Тимберлејк започна со лансирање на модната линија William Rast заедно со другар му од детството Хуан ("Тракија") Ајала.Модната линија за 2007 година содржеше кожени јакни, џемпери со јака, фармерки и поло маици.За некои делови од облеката земаа инспирација од славниот Елвис Присли. "Елвис е совршена комбинација за Џастин и мене", вели Ајала. "Можете да се вратите назад и да видите слики од него во каубојски чизми и каубојска шапка со прекрасна кошула со копчиња, но во истиот момент ќе може да го видите и во смокинг и јакнена кошула со вештачки дијаманти на него и спортски панталони. Баш би сакале да знаеме "Ако тој бил жив денес, што би носел?" Најави велат дека William Rast колекцијата содржи облека за надвор (шапка,шал, палто...), спортска облека за мажи и жени како и вклучувајќи ги и облеките направени од тексас платно.Оваа колекција ќе се промовира во декември и ќе бидат достапни за еден месец.
Тимберлејк обезбедува славна поддршка за многу рекламни производи.Од оваа гледна точка својот бизнис беше раководен од ИМГ Спорт & Рекреација од април 2008 година.Главни рекламни производи на Џастин во 2009 година се Sony електронските производи, Mашкиот мирис "Play" од Живанши, колата "Audi А1 ", и производите на Callaway Golf Company.
Хуманитарни цели
Тимберлејк зема учевство во повеќе добротворни определба, првично преку 'N Sync's за "Предизвик за децата" чија цел е спектар за добротворни организации, а од 2001 година преку неговата " Фондација на Џастин Тимберлејк " со која започна со финансирање на музичката образовна програма во училиштата, но сега има многу пошироки вклучени програми. Во октомври 2005 година,Греми Здружението го претстави Тимберлејк со награда за своите хуманитарни напори во Тенеси, заедно со писателот и режисер Крег Бревер, исто така со потекло од Мемфис.
Во ноември 2007 година, тој донираше 100.000 $ од профитот од неговата австралиски тура Wildlife Warriors основана од починатиот Стив Ирвин. На 23 март 2008 година, тој донираше 100.000 $ во Музејот Rock 'n' Soul во Мемфис и уште 100.000 $ на Музичката Фондација во Мемфис.
На 12 ноември 2007 година, PGA Tour најави дека Тимберлејк, страствениот играч на голф, ќе гостува во турнејата на Лас Вегас турнирот кој започнува во 2008 година. Со договорот за учеството на турнирот неговото име беше изменето како “Џастин Тимберлејк-Отворење психијатриска болници за деца”.Тој играше за време на раните утрински часови сè до полноќ па дури и на денот пред конкурентниот турнир.Исто така беше и гостин на добротворниот концерт во текот на неделата на турнирот.Оваа активност беше успешна, а исто така се повтори и во 2009 година.Прегледот за вредноста на познатите личности за прибирање на финансиски средства заклучи дека придонесот на Тимберлејк за Психијатриската болници за деца беше една од највредните славни поддршки во САД за во текот на 2009 година, а во вредност од над 9 милиони американски долари.
Личен живот
Тимберлејк за време на играње голф во 2006 година.
"Отсекогаш било наша предност да не коментираме за состојбата на нашите односи, но од почит кон времето кое го поминавме заедно, се чувствуваме обврзани да го сториме тоа сега, во светлината на најновите шпекулации и за бројот на неточните приказни кои се објавени од страна на медиумите. Ние, всушност, ја завршивме нашата романтична врска и го направивме тоа меѓусебно како пријатели, со понатамошна љубов и почит кон еден спрема друг. "
Подоцна во јануари 2007 година Тимберлејк е поврзан со Џесика Бил, кога се појавија слики од нив двајца како скијаат во градскиот парк Јута, во текот на Sundance филмскиот фестивал. На 12 мај 2007 година беа објавени романтични слики на Тимберлејк и Бил од повеќе датуми.На 9-15 август 2008 година во изданието на списанието “Heat”,каде од Тимберлејк беше побарано да ја опише неговата совршена жена, тој одговори: "Пропорции околу 90-60-90 ... убав задник, Среднозападна Американка, некој вид на германско презиме, зелени очи, големи надуени усни, светла кожа, аххххх .... жилаво тело..." Меѓутоа, за време на неговата појава на шоуто "The Tonight Show with Jay Leno" на 11 јуни 2008 година, кога Џеј Лено го прашала нешто во врска со гласините за свршувачката и бременоста, Тимберлејк на шега и одговори дека тој "е привлечен од разговорот со Лено" и дека "сите воопшто можат да забременеат"
Тимберлејк беше насловен за најсекси маж во списанијата “Teen People” и “Cosmopolitan”. На 17 февруари 2009 година, Тимберлејк беше прогласен за “Маж со најголем стил во Америка” Тој е навивач на англискиот фудбалски клуб Манчестер јунајтед.
Илинден (австралиска иселеничка организација)
Илинден е иселеничка организација на македонски иселеници, повеќето иселени од времето на НРМ. Основана е во Перт, Австралија во 1956 година. Се застапувала за национално обединување на македонските иселеници. Организацијата во 1956 година објавила Декларација за дејствување за обединување на македонскиот народ и за создавање „слободна и независна македонска држава“.
Осум (река)
Осум (Osum) — река во јужна Албанија, една од Семан. Извира кај с. Високуќи (Виткуќ) во југозападниот дел на Горичката област, на надморска височина од 1.050 м. Почнува да тече во јужен правец и доаѓа до општината Колоња, а потоа свртува западно за, па северозападно низ гратчето Чоровода, каде минува низ познатата Осумска Клисура. Потоа продолжува низ, градот Белград и Ура Вајгуроре. Се влева во реката Девол кај Кучово, и така ја образува Семан. Истекот на реката се движи од /с до /с.
Старозагорско востание
Старозагорското востание претставува неуспешен обид на бугарските востаници за ослободување на Бугарија од османлиска власт. На 12 август 1875 година од страна на БРКЦ било земено решение за кревање на востание. За раководител на востанието бил избран Стефан Стамболов и Никола Обретенов, а за центар на востанието - Стара Загора.
Востанието било закажано за 16 септември истата година, но било собрано многу мал број на востаници. Востанието во крајна сметка не било успешно. Неколку востаници успеале да побегнат, но имало и такви кои се предале на Османлиите.
И покрај тоа што Старозагорското востание имало мал зафат и било доста неуспешно, сепак тоа било претходница на Априлското востание, по кое се создала новата бугарска држава на Балканот.
NGC 7164/2
NGC 7164/2 — спирална галаксија во соѕвездието Водолија, заведена во Новиот општ каталог на длабоконебесни тела. Објектот не претставува Дрееров објект.
Објектот бил предмет и на други истражувања, па освен како NGC 7164/2 се споменува и како CGCG 377-6.
Откривање
Објектот е откриен на 1886 година од страна на Френсис Ливенворт, со помош на рефрактор, чијашто леќа имала пречник од 26 см.
Податоци од набљудување
Според морфолошката класификација на галаксиите, NGC 7164/2 е од видот S. Видливиот сјај со голо око изнесува 15,2 m, а оној во рамките на интервалот од минималната до максималната честота 16 m, додека површинскиот сјај изнесува 12 m/лм2. NGC 7164/2 има привидни димензии од 0,3' х 0,2'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 21 ч 56 м 24,5 с, а неговата деклинација, односно висината на лакот на тој агол, +1° 21' 46". Положбениот агол на објектот е во износ од 90°.
Други поделби
Проучување на NGC 7164/2 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 67673. Во рамките на атласот на длабокото небо, Уранометрија 2000.00, објектот припаѓа на групата означена со бројот 256; додека во Каталогот на основни ѕвезди (GSC) е групиран под бројот 545. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1146.
Теофилакт Цариградски
Теофилакт Цариградски познат и како Теофилакт Никомидијски — епископ на Никомедија и Цариград.
Кога првиот царски советник Тарасиј бил како световник избран за Цариградски патријарх, тогаш со него и од него примиле монашки чин повеќе негови пријатели и почитувачи од световниот сталеж. Меѓу овие бил и овој Теофилакт. Тарасиј го испратил за епископ во Никомидија. Како епископ Теофилакт бил добар пастир на стадото словесно и се покажал необично исполнет со милосрдие кон бедните и сиромасите. По смртта на св. Тарасиј, патријаршискиот престол во Цариград го зазел Никифор I, а малку потоа царскиот престол го зазел Лав V, кој бил иконоборец, и како таков кренал цела бура црквата.
Иако иконоборската ерес била осудена на Седмиот вселенски собор, овој цар, сепак, ја воспоставил и сакал со неа да го замени православието. Свети Теофилакт отворено му се спротивставил на царот, па кога царот не попуштил, му рекол св. Теофилакт: “Ќе дојде, цару, на тебе остра погибел одненадеж и нема да најдеш никој да те избави од неа!” Поради овие зборови св. Теофилакт бил со царска наредба тргнат од својата положба и испратен во заробеништво каде што поминал 30 години. Починал во 845 година.
Православната црква неговиот ден го чествува на 8 март.
Спумони
Спумони е обликуван џелато (италијанска форма на сладолед со пониска масленост) направен со слоеви со различни бои и вкусови, обично содржи захаросани овошја и јаткасти плодови.
Освојувачи на олимписки медал во софтбол
Софтболот на Олимписките игри се појавил во програмата на Олимписките игри во Атланта во 1996 година, само во женска конкуренција. Меѓународниот олимписки комитет одлучил да се отстрани софтболот од програмата на Летните олимписки игри во 2012 година, поради големата доминација на американските тимови, во однос на другите држави.
Освојувачите на медали во овој спорт се прикажани во следната табела:
Киевска лесна железница
Киевската лесна железница (украински: Київський швидкісний трамвай) претставува трамвајски превоз кој ги поврзува Киевската железничка станица со областа Борштаговка во престолнината на Украина, Киев.
Оваа станица била првата во рамките на СССР, од таков тип. Нејзината изградба започнала во 1975 година, а завршила во 1978 година.
Во 2008 година започнала голема реконструкција на железницата, а целосно била отворена на 16 октомври 2010 година.
.sh
.sh — највисок државен домен за Света Елена. Регистрациите на месни домени исто така се прифатени.
Второстепени домени
Постојат седум второстепени домени:
Највисоки домени
Членовите на deviantArtможат да одат до своите 'складишта', услуга каде можат да се складираат дигитални содржини и подоцна да се објават. Скалдиштето на deviantArt го користи највисокиот домен .sh 'http://sta.sh'.
Друг домен кој го користи .sh услугата за размена Puu.sh.
Бидејќи .sh се користи и од UNIX, овој домен се користел и од мрежни страници за програми и др.
SH е исто така и кратенката за германската федерална држава Шлезвиг-Холштајн и .sh доменот се користи за квазивладини страници како nah.sh,страница за јавниот превоз.
Борешница
Борешница (Παλαίστρα, Палестра; до 1926 г. Μπορέσνιτσα, Боресница ) — село во Леринско, Егејска Македонија, денес во општината Лерин на истоимениот округ во областа Западна Македонија, Грција. Населението брои 289 жители (2011), сочинето од Македонци.
Географија
Селото е сместнео во Леринското Поле, 10 км источно од Лерин крај на Голема Река (Ресанска), притока на Сакулева Река.
Во Отоманското Царство
Во XIX век Борешница било село во Леринската каза. Во „Етнографија на вилаетите Адријанопол, Монастир и Салоника“ се вели дека во 1873 г. Борешница (Boréchnitza) била село во Леринската каза со 150 домаќинства од вкупно 375 жители Македонци.
Според статистиката на Васил К’нчов („Македонија. Етнографија и статистика“) во 1900 г. Борешница имала 348 жители Македонци. Во бугарското училиште во Борешница во 1897/98 г. предавал револуционерот Атанас Шишков од Пателе. На почетокот на XX век целото село потпаднало под врховенството на Бугарската егзархија. По податоци на егзархискиот секретар Димитар Мишев („La Macédoine et sa Population Chrétienne“) во 1905 г. селото имало 344 жители, сите Македонци под егзархијата и во селото работело бугарско училиште.
По 1900 г. се засилило иселувањето на жителите на Борешница во Америка, претежно во САД. Според бугарскиот трговски агент во Битола Андреј Тошев на почетокот на 1904 г. 28 лица од селото занимале на работа во Америка. Во првите месеци на 1905 г. е забележано заминувањето на уште 9 лица. Според Боривое Милоевиќ, пред Балканските војни селото се состоело од 40 македонски куќи.
Во Грција
По Балканските војни во 1913 г. селото е припоено кон Грција согласно Букурешкиот договор, кога броело 375 жители. . За време на Првата светска војна Борешница била окупирана од бугарската војска, за да биде вратено во Грција по сила на Нејскиот миреовен договор. Во 1926 г. властите го преименувале во Палестра. На пописот од 1928 г. во селото живееле 447 лица.
Цркви
Борешница има две цркви:
Селска слава е Илинден, на 2 август.
Стопанство
Селото се смета за богато. Жителите се занимаваат со земјоделство и произведуваат доста житарки и големи количества тутун. Мошне развиени се лозарството и сточарството.
Плева
Во земјоделието под плева се подразбираат сламчињата и лушпите што остануваат по вршењето на жито, а се отстрануваат со веење.
Плева како ботанички поим
Поимот се користи за мембранозната обвивка на соцветието - првенствено на растенијата од семејството на треви (Poaceae) - што се обраува во пазувите на класјето. Во повеќето случаи, во основата на класјето се наоѓаат две лушпички плева, само ретко друг број, а уште поретко плевата ја нема. Обликот, бојата и другите особини на плевата се меѓу најважните одлики при определувањето на видот на растението.
Лушпичките плева се наоѓаат попречно, на двете спротивни страни, иако поради нивната близина една до друга, на прв поглед изгледаат како да се сраснати. Во ботаниката се нарекуваат долна и горна плева, а нивниот изглед и големина е важна одлика за разликување на видовите. Горната (Gluma superior) и долната плева (Gluma inferior) се главно исти или малку до значително различни. Понекогаш имаат една или повеќе бразди на нив. На пример, ако плевата е со иста должина, но горната плева има различен број на бразди во однос на долната, ова може да биде клучна одлика за определување на видот.
Плева во исхраната
При преработка на житарки во производството на храна, плевата се смета за непожелна состојка, па затоа се фрла и се користи само за добиточна храна. Делумно од ова произлегува фразата во секојдневниот говор „да се одвои зрното од плевата“, т.е. да го разделиме доброто од лошото. Но, ова е неправилна процедура, бидејќи плевата содржи важни минерали и го помага варењето, а денес сè повеќе се користат производи од цело зрно пченица - леб од брашно измешано со плева (леб со трици и интегрален леб).
Неса Коен
Неса Коен, родена Хелен Неса Коен, (11 декември 1885 - декември 1976 година) била американска вајарка, родена во Њујорк. Таа своите дела ги изложувала на Меѓународната изложба на модерна уметност во 1913 година.
Ран живот
Коен е роден на 11 декември 1884 година во Њујорк. Нејзините родители биле Полин и Адолф Коен, кои и двајцата биле од германско и руско наследство. Нејзиниот татко бил адвокат роден во Германија. Таа имала постара сестра по име Сејди.
Образование
Дипломирала на колеџот Барнард, Коен студирала скулптура со Џејмс Ерл Фрејзер во Уметничката студентска лига и во Унијата Купер. Студирала и со Деспио и Чарлс Малфреј во Париз.
Кариера
Пред 1913 година, Американскиот музеј за природна историја обезбеди пари за Коен за таа и другите уметници да можат да патуваат на југозапад за да проучуваат поединци од шест индијански племиња за да ги долови нивната облека и одлики. Добиените дела го вклучија изгрејсонцето. Скиците што таа ги презентираше во музејот за да можат да ги проценат нејзините вештини пред да ја испратат на југозапад резултираа со тркач на Хопи.
Изгрејсонце исто така беше изложено на Годишната американска изложба во Чикаго во 1916 година, како и бронзената кадифена капа, послужавник Joy and Card: Hospitality.
Таа беше член на Националното здружение за скулптури и изложи парче, Moment Musicale во шоуто на друштвото во 1923 година. Коен исто така беше член на Националната асоцијација на жени сликари и вајари, Архитектонската лига на Њујорк и Друштвото на независни уметници. Нејзиното дело исто така беше дел од настанот за скулптура на ликовниот натпревар на Летните олимписки игри во 1928 година.
Смртта
Коен почина во декември 1976 година. Таа донираше средства на Уметничката студентска лига на Њујорк за Меморијалниот фонд на Неса Коен за сместување, образование и патни трошоци на студентите по уметност.
Фрајбург (Унштрут)
Фрајбург (Унштрут) (Freyburg (Unstrut), или само Фрајбург) е град во округот Бургенланд, во Саксонија-Анхалт, Германија. Се наоѓа на реката Унштрут, 9 километри северозападно од ханзеатскиот Наумбург, 63 километри од Лајпциг и 231 километар од Берлин. Исто така, дел е од општинската заедница Унштрутал.
Градот е туристичко одредиште, најмногу познат по неговите лозја, историскиот стар дел на градот, одличниот замок од 11. век и поврзаноста со Фридрих Лудвиг Јан (основач на модерната гимнастика). Еден од најпроперитетните градови во регионот, Фрајбург е наречен 'Тоскана на Северот' Седиште е на една од најголемите светски вински компании.
Историја
Историјата на градот е неразделно поврзана со неговото масивно утврдување на ридот - Замок Нојенберг. Замокот бил изграден околу 1090 од тириншкиот грод Лудвиг дер Шпрингер, обезбедувајќи ја неговата територија на истокот, како и неговиот братски замок Вартбург на запад. Нојенберг е петпати поголем од замокот Вартбург и бил изграден во ист стил - вториот е познат како најголем типичен германски замок поради неговата поврзаност со Мартин Лутер и Јохан Волфганг фон Гете и неговата улога во создавањето на современото германско знаме.
Како и неговиот братски замок, Нојенберг одиграл значајна улога низ вековите, пречекувајќи историски личности како што се кралот Хенри I, светиот римски цар Фридрих I Барбароса и поетот Хајнрих фон Велдеке. До 13. век, Нојенберг бил под контрола на членовите на династијата Ветин (сега кралското семејство на Англија). Не е изненадувачки, Фрајбург бил стратешка воена награда низ историјата и бил нападнат од шведската војска во 17. век и француската армија во 19. век од Наполеон.
Помеѓу 1825-1852, Фрајбург бил дом на инструкторот во гимнастија Фридрих Лудвиг Јан, кој бил го егзил. Тој нашироко се смета за основач на современата гимнастика и ја основал првата гимназија во светот во Фрајбург. Погребан е во Фрајбург и неговиот споменик во градот станал место за поклонение за гимнастичарите, како што се олимпискиот првак Клаус Кесте и светскиот првак Ерика Цухолд.
Вино
Фрајбург е најсеверниот вински регион во Германија и Европа и има вински фестивал наречен „Винцерфест“ секоја година во септември. Еден од најстарите вински региони во Европа, регионот околу Фрајбург има илјадагодишна документирана историја за производство на вино.
И покрај тоа што се одгледуваат само 700 хектари лозови насади, градот е седиште на една од најголемите светски вински компании - Роткемпхен-Мум. Винаријата била основана во 1856 и до 2010, го држела половина од пазарот за пенливо вино во Германија и имала пријавено обрт од повеќе од 1 милијарди долари (780 милиони евра). Овој производител од Фрајбург е една од петте најголеми производители на пенливо вино во светот, заедно со шпанскиот производител Freixenet (со седиште во близината на Барселона) и францускиот производител LVMH Moët Hennessy Louis Vuitton (со седиште во Париз).
Постојат и други помали производители на вино во регионот. Винските критичари истакнуваат дека нема толку големи вински имиња од оваа област, но и исто така дека има и лошо направени вина. Квалитетот низ лозовите насад треба да биде постојан, движејќи се од просечен кон многу добар. Меѓутоа, има и неколку наградувани производители на вино, кои се високо оценети од критичарите, како што се Винцерхоф Гусек, Вајнгут У. Лицкендорф и Вајнгут Бернхард Павис. Причината зошто во Фрајбург е можно да се одгледува вино, за разлика од регионите со слични географски должини во Европа, се должи на фактот дека во почвата се задржува висока концентрација на топлината и калциумот и неговата микро-клима, кои го прават значително потопол откако соседните Берлин и Лајпциг. Реката Унштрут тече низ овој регион и е дом на големата штука, пастрмката и крапот. Во ридовите околу градот има срни, диви свињи, фазани и лисици. Постојат многу фарми расфрлани низ областа, нудејќи широк спектар на свежи и органски производи.
Хаџиставрева буна
Хаџиставревата буна претставува неуспешен обид на бугарските востаници за ослободување на Бугарија од османлиска власт. Востанието било дел од планот на Георги Раковски за ослободување на Бугарија и создавањето на Првата легија во Блеград. Но по нејзиното и реформирање, во 1862 година Хаџи Ставри Којнов создал чета од околу 100-150 војници и тргнал кон Трновско. По неколку битки, неговата чета била разбиена помеѓу селата Трјавна и Габрово.
Старозагорско въстание
NGC 4850
NGC 4850 — леќеста галаксија во соѕвездието Береникина Коса, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 4850 се споменува и како MCG 5-31-40, CGCG 160-63, NPM1G +28.0251, DRCG 27-137.
Откривање
Објектот е откриен на 22 април 1865 година од страна на Хајнрих Даре, со помош на рефрактор, чијашто леќа имала пречник од 11 см.
Податоци од набљудување
Според морфолошката класификација на галаксиите, NGC 4850 е од видот S0. Видливиот сјај со голо око изнесува 14,2 m, а оној во рамките на интервалот од минималната до максималната честота 15,2 m, додека површинскиот сјај изнесува 13,2 m/лм2. NGC 4850 има привидни димензии од 0,7' х 0,5'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 12 ч 58 м 21,7 с, а неговата деклинација, односно висината на лакот на тој агол, +27° 58' 6"". Положбениот агол на објектот е во износ од 63°.
Други поделби
Проучување на NGC 4850 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 44449. Во рамките на атласот на длабокото небо, Уранометрија 2000.00, објектот припаѓа на групата означена со бројот 149; додека во Каталогот на основни ѕвезди (GSC) е групиран под бројот 1995. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1393.
IC 1196
Објектот бил предмет и на други истражувања, па освен како IC 1196 се споменува и како NPM1G +37.0177.
Откривање
Објектот е откриен на 28 февруари 1900 година од страна на Стефан Жавел.
Податоци од набљудување
Според морфолошката класификација на галаксиите, IC 1196 е од видот C. Видливиот сјај со голо око изнесува 14,5 mag, а оној во рамките на интервалот од минималната до максималната честота 15,5 mag, додека површинскиот сјај изнесува 12,4 m/лм2. IC 1196 има привидни димензии од 0,4' х 0,4'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 8 ч 5 м 50,3 с, а неговата деклинација, односно висината на лакот на тој агол, +37° 27' 35"".
Други поделби
Проучување на IC 1196 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 2101266.
.sl
.sl — највисок државен домен за Сиера Леоне.
.sl исто така се користи за скоја мрежна страница која се занимаа со виртуелниот свет на Second Life.
Преспа (иселеничко друштво)
Преспа е иселеничко добротворно друштво на Македонците по потекло од Преспанско во Канада. Формирано е 1961 година и дејствува во Торонто, Канада. Друштвото било регистрирано кај државните власти во 1983 година. Во статутот е со име Преспанско-ресенско добротворно друштво „Преспа“.
Том Велерс
Том Велерс (Tom Veelers; р. ) — поранешен холандски професионален друмски велосипедист, кој професионално настапувал од 2003 до 2016 година.
Ја освоил трката Париз-Рубе за под 23 години во 2006 година. Во декември 2016 година објавил дека става крај на својата кариера поради повреди на коленото во текот на претходните две години.
.sm
.sm — највисок државен домен за Сан Марино.
Весна Бајалска
Весна Бајалска е македонска сликарка.
Биографија
Родена е во Белград во 1956 година. Студирала сликарство на Факултетот за применети уметности во Белград (1975-1980), а живее и работи во Париз, Франција. Од биографијата на Бајалска издвојуваме дека, иако по потекло е од Македонија, во Скопје живеела само четири години, како ученик во средно училиште. Долго време живеела во Белград, каде што ја завршила ликовната академија, а потоа заминала во Париз. Во Македонија досега имала три изложби. Една во Културно-информативниот центар во 1989 година и втората во Музејот на град Скопје во 1997 година. Со третата изложба во 2014 во галеријата на МКЦ година Весна се има претставено пред македонската публика со триесетина дела во маслена и комбинирана техника, работени во последните десет години Весна Бајалска досега има изложувано низ целиот свет.
Изложби
Имала голем број самостојни изложби. Некои од позначајните се:
Бад Кезен
Бад Кезен (германски: Bad Kösen) — бањски градски дел од Наумбург во Германија, на реката Зале во малиот германски вински регион Зале-Унштрут. Тој е поранешна општина во округот Бургенланд, во Саксонија-Анхалт. Од 1 јануари 2010 е дел од градот Наумбург.
.sn
.sn — највисок државен домен за Сенегал.
Следниве второстепен домени се достапни за третостепени имиња:
Жетва
Жетва — постапка на собирање на узреаните посеви од полињата. Чинот на сечење на житарки или зрнести растенија се нарекува „жнеење“ и се врши со рачни орудија (коса, срп) или со механизација (жнеалка или комбајн). Жетвата го означува крајот на сезоната на узревање на посевот и истата има големо културно значење во народниот живот во сите земји. Најзначајни се жетвените празници и обичаи на кои се прославува бериќетната година, се благословува земјата и се изразува благодарност.
Кај малите земјопоседници, жетвата се одвива со рачни орудија, а големите полиња се жнеат исклучиво со машини, т.е. автоматизирана земјоделска машинерија како што е комбајнот. Под поимот „жетва“ може да се подразберат и активностите непосредно по сечењето на растенијата како разладување, сортирање, чистење и пакување до моментот кога истите одат за откуп.
NGC 7165
NGC 7165 — спирална галаксија во соѕвездието Водолија, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 7165 се споменува и како MCG -3-56-2, IRAS 21567-1645.
Откривање
Објектот е откриен на 6 септември 1793 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 7165 е од видот Sab. Видливиот сјај со голо око изнесува 13,7 m, а оној во рамките на интервалот од минималната до максималната честота 14,5 m, додека површинскиот сјај изнесува 13,2 m/лм2. NGC 7165 има привидни димензии од 0,9' х 0,8'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 21 ч 59 м 26,1 с, а неговата деклинација, односно висината на лакот на тој агол, -16° 30' 46"". Положбениот агол на објектот е во износ од 67°.
Замбези
Замбези — четврта по должина река во Африка. Извира како рекичка на ридовите Калена во југозападна Замбија и потоа тече кон исток, собирајќи ја водата од многуте мали притоки. Замбези достигнува ширина од околу 1.700 м пред да се спушти низ величествените Викториините Водопади, високи 108 м течејќи низводно од водопадите, на местото каде што реката ја создава границата меѓу Замбија и Зимбабве, нејзината длабока и широка долина ја потопи езеро долго 280 км, создадено во 1959 г., по изградбата на браната Кариба, каде што се произведува електричната енергија за таа област.
Свети Кесариј
Свети Кесариј е христијански светец од 4 век.
Брат на Свети Григориј Богослов. Св. Кесариј бил и богословски писател. Меѓу другото, тој се грижел да одговори на прашањето: колку време поминале Адам и Ева во Рајот пред изгонувањето. Некои го определувале тоа време на шест часа, други на 24 часа, трети на три дена. Свети Кесариј мислел дека тоа време било 40 дена. Поради тоа, вели, и Господ Исус постел 40 дена во пустината, и бил за тоа време искушуван од ѓаволот. Па додека стариот Адам не можел да им одолеe на искушенијата ѓаволски во рајското изобилие, Новиот Адам им одолеал витешки во гладната и жедната пустина.
Православната црква неговиот ден го чествува на 9 март.
Рози
Рози (науч. Rosaceae) (ружа или трендафил) — голема фамилија на растенија, со околу 3.000-4.000 видови во 100-160 родови. Традиционално таа е поделена на четири потсемејства: Rosoideae, Spiraeoideae, Maloideae и Amygdaloideae. Тие се класифицирани врз основа на градбата на плодовите, иако овој пристап не е признат целосно во светски рамки. Скорешните истражувања укажуваат на тоа дека сите традиционални четири потсемејства не се монофилетски, но структурата на оваа фамилија сѐ уште чека конечно разрешување.
Родови
Ги распознаваме следниве кладови:
Помеѓу овие групи, Neillieae по сѐ изгледа дека е сестринска група на Maloideae, а Dryadeae може да e во монофилетско сродство со Rosoideae. Другите родови, како на пример Kerria, изгледа дека не припаѓаат на никоја од горенаведените групи.
Плодови
Плодовите на розоцветните се најразлични. Најчеста е костелката, но има и многу други. Јаболките, крушите и многу други членови на Maloideae имаат типични јаболкови плодови, но некои имаат капсули (како Lindleya). Плодот на јагодата се нарекува ахениум, кој се држи во црвениот месест дел. Јаболките и јагодите се лажни плодови, додека костелките се вистински плодови. Повеќето плодови од оваа фамилија се јадливи и се многу важни во ароматизирањето, како јагодите, црешите и јаболката. Бадемите се одгледуваат поради нивните јатки, кои се користат како пушени или посолени јадрести овошја. Јаболкото и јагодата се хибриди од различни видови во истиот род.
Економско значење
Розите се веројатно трети по економско значење (по тревите и бобовите растенија).
NGC 4851/1
NGC 4851/1 — леќеста галаксија во соѕвездието Береникина Коса, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 4851/1 се споменува и како CGCG 160-61, DRCG 27-199.
Откривање
Објектот е откриен на 21 април 1865 година од страна на Хајнрих Даре, со помош на рефрактор, чијашто леќа имала пречник од 11 см.
Податоци од набљудување
Според морфолошката класификација на галаксиите, NGC 4851/1 е од видот S0. Видливиот сјај со голо око изнесува 14,2 m, а оној во рамките на интервалот од минималната до максималната честота 15,2 m, додека површинскиот сјај изнесува 11,3 m/лм2. NGC 4851/1 има привидни димензии од 0,4' х 0,2'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 12 ч 58 м 21,8 с, а неговата деклинација, односно висината на лакот на тој агол, +28° 8' 52"". Положбениот агол на објектот е во износ од 112°.
Други поделби
Проучување на NGC 4851/1 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 44439. Во рамките на атласот на длабокото небо, Уранометрија 2000.00, објектот припаѓа на групата означена со бројот 108; додека во Каталогот на основни ѕвезди (GSC) е групиран под бројот 1995. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1393.